229 



Exkrementer, af Madrester o. a. m. Blandt dem indtager 

 sikkert Dendrophilus og flere andre Histere en fremragende 

 Plads. De gjør altsaa ubetinget Nytte, og Myrerne 

 taaler dem derfor gjærne, om de end ikke viser dem nogen 

 særlig Venlighed. Atter til dem slutter sig en Del mindre 

 Arter, hvis Forhold man vel ikke kjender nøjere, men som 

 rimeligvis inden for Tuen fører en lignende Levevis og søger 

 lignende Næring som deres Slægtninge i den frie Natur 

 eller i Huse. Jeg tænker herved paa smaa Arter som 

 Cryptophager, Lathridier, Myrmecoxenus o. fl. For- 

 modentlig lever de i Myrernes Hus af Skimmel, mugnende 

 organiske Emner og smaa Svampe, der udvikler sig i Tuen. 

 Ogsaa de gjør altsaa Nytte, og Myrerne er kloge nok til 

 for Arbejdet at give dem Husly og fredeligt Ophold. Af 

 hvilken Grund de derimod taaler en saa voldsom, omrodende 

 og tilsyneladende byrdefuld Gjæst som Larven ^^ Cetonia 

 aurata er ikke let at sige. Dens eneste Opgave synes at 

 være at fortære det Tuestof, som de flittige Skovmyrer ved 

 meget Arbejde har slæbt sammen. 



De egentlige Myrevenner, »Myrmecophilerne« med 

 Rette, det vil sige de Arter af Biller, som Myrerne selv be- 

 handler med S^enskab, er ikke mange. De vigtigste hos os 

 er Lomechusa strum osa, to Arter Atemeles, to Arter Cla- 

 viger og Hetærius qnadratus. De har det Fortrin fremfor 

 alle andre Myregjæster, at Myrerne ikke alene taaler dem, 

 men de plejer dem, fodrer dem som deres egen Yngel, fjærner 

 dem fra Overlast, slæber dem med sig, naar der flyttes. 

 Det er bekjendt nok, at disse Dyr til Gjengjæld yder Myrerne 

 et eftertragtet Vederlag i den Saft, som de paa visse Steder 

 af deres Krop udsveder. De spiller altsaa i Tuen samme 

 Rolle for Myrerne som Bladlusene udenfor; de er Myrernes 

 Malkekøer paa Stald. Det kan endnu tilføjes, at adskillige 

 af disse egentlige Myrevenner til Tider udvises af Tuen og 

 forfølges; men derom mere i efterfølgende Fortegnelse ved 

 de Oplysninger, som findes hos hver Art især. 



